Source: https://www.pansypo.gr/oaed/anergia/itemlist/tag/%CE%9F%CE%91%CE%95%CE%94
Timestamp: 2020-04-01 19:33:09+00:00
Document Index: 40286501

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Εμφάνιση άρθρων βάσει ετικέτας: ΟΑΕΔ - Σύλλογος Υπαλλήλων τ. ΟΕΚ-ΟΕΕ & ΟΑΕΔ
Κυριακή, 22 Μάρτιος 2020 15:31
Τετάρτη, 04 Δεκέμβριος 2019 16:15
Τετάρτη, 27 Νοέμβριος 2019 21:39
Παρασκευή, 22 Νοέμβριος 2019 11:58
Τρίτη, 19 Νοέμβριος 2019 10:51
Τρίτη, 12 Νοέμβριος 2019 09:43
ΑΘΗΝΑ, 8-11-2019
Δευτέρα, 04 Νοέμβριος 2019 12:23
Στη διαδικασία έναρξης λειτουργίας ενός ακόμη νέου βρεφονηπιακού παιδικού σταθμού, αυτή τη φορά στο δήμο Καβάλας, βρίσκεται ο Οργανισμός Απασχόλησης Εργατικού Δυναμικού (ΟΑΕΔ), στο πλαίσιο των συνεργασιών που υλοποιεί με δήμους ανά την Ελλάδα, με στόχο την εξεύρεση λύσεων σε μείζονα προβλήματα της ελληνικής οικογένειας, όπως στο ζήτημα της παροχής δωρεάν φιλοξενίας και παιδαγωγικής αγωγής βρεφών και νηπίων. Ο εν λόγω σταθμός αποτελεί πλέον τον 26ο βρεφονηπιακό σταθμό του ΟΑΕΔ.
Συνολικά, από τις αρχές του Οκτωβρίου, με πρωτοβουλία της νέας διοίκησης, το διοικητικό συμβούλιο του ΟΑΕΔ ενέκρινε τρία σχέδια προγραμματικών συμβάσεων ανάμεσα στον Οργανισμό και στους δήμους Ελευσίνας, Ιλίου Αττικής και Καρδίτσας, που ήδη από την περασμένη εβδομάδα στην πόλη της Καρδίτσας φιλοξενούνται 47 παιδιά.
Στο πλαίσιο υλοποίησης αυτών των συμβάσεων, ο Οργανισμός Απασχόλησης συνλειτουργεί μαζί με τους συνεργαζόμενους δήμους τους βρεφονηπιακούς σταθμούς που έχει στις περιοχές αυτές. Από την πλευρά των δήμων, παρέχεται το απαραίτητο προσωπικό, για να λειτουργήσουν οι δομές με επάρκεια, καλύπτοντας πλήρως τις ανάγκες των τοπικών κοινωνιών. Ο ΟΑΕΔ σημειώνει ότι, μέσα από τη συνεργασία του με τις δημοτικές αρχές, δίνεται λύση σε ένα μείζον κοινωνικό ζήτημα, αφού στις περιοχές αυτές κινδύνευαν να μείνουν εκτός δομών δεκάδες βρέφη και νήπια για το σχολικό έτος 2019-2020.
Σύμφωνα με τον διοικητή του ΟΑΕΔ Σπύρο Πρωτοψάλτη, ο Οργανισμός θέτει στην υπηρεσία όλων των πολιτών τις δομές του και, από την πλευρά τους, οι δήμοι παράσχουν το απαραίτητο επιπλέον προσωπικό, ούτως ώστε να εξυπηρετηθούν περισσότερα βρέφη και νήπια σε περιοχές στις οποίες οι δημοτικές κτιριακές εγκαταστάσεις δεν μπορούν να καλύψουν το σύνολο των αναγκών. «Θέλουμε να συμβάλουμε στην επίλυση ενός από τα μεγαλύτερα προβλήματα που αντιμετωπίζουν πολλές οικογένειες στην Ελλάδα, παρέχοντας, μέσα από τους βρεφονηπιακούς σταθμούς μας, τη δυνατότητα δωρεάν φιλοξενίας των βρεφών και των νηπίων. Ο νέος ΟΑΕΔ επιθυμούμε να είναι διαρκώς δίπλα στους πολίτες, δίνοντας λύσεις και αξιοποιώντας το σύνολο των δομών του προς όφελος της ελληνικής κοινωνίας» δηλώνει ο κ. Πρωτοψάλτης στο Αθηναϊκό-Μακεδονικό Πρακτορείο Ειδήσεων.
Πόσοι είναι οι βρεφονηπιακοί παιδικοί σταθμοί του ΟΑΕΔ και που απευθύνονται
Με το πρόγραμμα λειτουργίας των βρεφονηπιακών παιδικών σταθμών, ο ΟΑΕΔ τονίζει ότι μεριμνά για τα παιδιά των δικαιούχων του και προσφέρει δωρεάν φιλοξενία. Από τους βρεφονηπιακούς σταθμούς του ΟΑΕΔ, οκτώ βρίσκονται στα όρια του νομού Αττικής και 17 στην Περιφέρεια, κυρίως σε δήμους με μεγάλο αριθμό εργατικού δυναμικού και απευθύνονται σε παιδιά προσχολικής ηλικίας, από οκτώ μηνών έως τεσσάρων ετών.
Tα κριτήρια επιλογής βρεφών και νηπίων είναι κοινωνικά (παιδιά πολύτεκνων, ορφανά, παιδιά μονογονεϊκών οικογενειών, παιδιά αναπήρων, κλπ) και οικονομικά (με προτεραιότητα τα παιδιά με γονείς χαμηλού εισοδήματος). Οι βρεφονηπιακοί παιδικοί σταθμοί του ΟΑΕΔ λειτουργούν από τον Σεπτέμβριο έως τον Ιούλιο, από τις 6:45 π.μ. έως τις 16:00 μ.μ..
Ο αριθμός των ωφελούμενων βρεφών και νηπίων
Με βάση τα διαθέσιμα στοιχεία του Οργανισμού, η δυναμικότητα των υφιστάμενων 25 βρεφονηπιακών παιδικών σταθμών καλύπτει τις ανάγκες φιλοξενίας 2.060 βρεφών και νηπίων. Η νέα διοίκηση του ΟΑΕΔ αναφέρει ότι καταβάλλει κάθε δυνατή προσπάθεια για την πλήρωση όλων των θέσεων τόσο με την πρόσληψη προσωπικού όλων των ειδικοτήτων, όσο και με τη σύμπραξη συνεργασιών με δήμους.
Επιπλέον, σύμφωνα με τον ΟΑΕΔ, προωθείται η διαδικασία έναρξης λειτουργίας νέου υπερσύγχρονου βρεφονηπιακού παιδικού σταθμού στο δήμο Καβάλας, το ερχόμενο σχολικό έτος. Παράλληλα, ο Οργανισμός επεκτείνει το πρόγραμμά του με πρωτόκολλα προγραμματικών συμβάσεων συνεργασίας προς όφελος των δικαιούχων των παροχών του και στα υπόλοιπα ιδιόκτητα κτίρια που διαθέτει στους δήμους Χαϊδαρίου, Ιλίου και Αργοστολίου.
Επίσης, εκπονούνται πιλοτικά προγράμματα αγωγής, εκπαίδευσης και ψυχαγωγίας των παιδιών (εκπαιδευτικοί περίπατοι, σχέδια δράσης γύρω από τη διαπολιτισμική αγωγή, την περιβαλλοντική αγωγή, κλπ) και δίδεται έμφαση στην τακτική ενημέρωση των γονέων, με συγκεντρώσεις γονέων και κοινές δράσεις μαζί τους και με τα παιδιά.
Ο ΟΑΕΔ σημειώνει ότι κεντρικός στόχος του Οργανισμού με το πρόγραμμα των βρεφονηπιακών παιδικών σταθμών είναι αφενός μεν να συμβάλει στο επιτελούμενο έργο στο χώρο της προσχολικής αγωγής με τη δημιουργία συνθηκών για ευτυχισμένα παιδιά, που θα πετύχουν στο σχολείο και στη ζωή αφετέρου δε να διασφαλίσει την ευρύτερη συμμετοχή της γυναίκας στην οικονομική και την κοινωνική ζωή της χώρας.
Αναλυτικότερα, ο ΟΑΕΔ αναφέρει ότι οι βρεφονηπιακοί παιδικοί σταθμοί, οι οποίοι λειτουργούν σε ιδιόκτητα κτίρια του Οργανισμού, έχουν σκοπό:
- Να παρέχουν ενιαία προσχολική αγωγή, σύμφωνα με τα πλέον σύγχρονα επιστημονικά δεδομένα.
- Να βοηθούν τα παιδιά να αναπτυχθούν ολόπλευρα- σωματικά, νοητικά, συναισθηματικά και κοινωνικά.
- Να εξαλείφουν κατά το δυνατόν τις διαφορές που τυχόν προκύπτουν από το πολιτιστικό, οικονομικό και μορφωτικό επίπεδο των γονέων τους.
- Να εξυπηρετούν τους γονείς και παράλληλα να τους ευαισθητοποιούν πάνω σε θέματα σύγχρονης παιδαγωγικής και ψυχολογίας.
- Να βοηθούν τα παιδιά προσχολικής ηλικίας στην ομαλή μετάβασή τους από το οικογενειακό στο σχολικό περιβάλλον.
- Να παρέχουν ημερήσια διατροφή και φροντίδα στα παιδιά που φιλοξενούν, τηρώντας τους κανόνες υγιεινής και ασφάλειας.